NaiveNeuron/SloPal huggingface dataset:
Kotleba, Marek, poslanec NR SR (2021-06-25):
Ďakujem za slovo, pán podpredseda. Martin, ďakujem ti. Takto by mala rozprava vyzerať, vecne, fakticky, bez nejakých osobných útokov a ak aj tento zákon, ktorý predkladáme, by neprešiel, tak ja by som potom poprosil z radov koalície, že by nejaký obdobný zákon oni navrhli, ale bez nejakých skrytých vecí, v ktorých sa nikto nebude rozumieť, aby ten zákon bol jasný, presný, trefný. Ďakujem.
P. Hrušovský, predseda NR SR: (2003-11-06):
(Hlasovanie.) 125 prítomných, 47 za, 22 proti, 55 sa zdržalo, 1 nehlasoval. Návrh sme neschválili. Prosím, ďalšie návrhy. Prosím, pán predseda, dajte hlasovať o tom, že vládny návrh zákona o financovaní základných škôl, stredných škôl a školských zariadení prerokuje Národná rada v treťom čítaní ihneď.
Kollár, Boris, predseda NR SR (2022-03-22):
Prosím, prezentujme sa a hlasujme. (Hlasovanie.) Prítomných 126 poslancov, za 78, proti 21, zdržalo sa 26, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Teraz budeme hlasovať o bode 14 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti úradu vlády a ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti ministerstva vnútra (tlač 841). Prosím spoločného spravodajcu z výboru pre ľudské práva a národnostné menšiny pána poslanca Petra Polláka, aby hlasovanie uvádzal, nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení neskorších predpisov a ktorým sa mení a dopĺňa zákon č. 526/2010 Z. z. o poskytovaní dotácií v pôsobnosti Ministerstva vnútra Slovenskej republiky v znení neskorších predpisov , tlač 841.)
Jurinová, Erika, podpredsedníčka NR SR (2014-09-19):
Pán poslanec Blanár.
M. Hort, podpredseda NR SR: (2009-04-29):
Pani spravodajkyňa? Nie. Prerušujem rokovanie o tomto bode programu. A pristúpime k druhému čítaniu o návrhu poslancov Národnej rady Slovenskej republiky Jána Slotu a Petra Dubravaya na vydanie zákona o hydrologickej službe a meteorologickej službe vo verejnom záujme . Návrh zákona má parlamentnú tlač 870, spoločnú správu výborov máte ako tlač 870a. Teraz dávam slovo poslancovi Petrovi Dubravayovi, aby návrh zákona odôvodnil. Nech sa páči, pán poslanec.
Blanár, Juraj, podpredseda NR SR (2021-09-30):
S faktickou poznámkou, pán poslanec Milan Mazurek.
Jarjabek, Dušan, poslanec NR SR (2015-04-16):
Ďakujem, pani predsedajúca. Dámy a páni, toto je štýl rozpravy, ktorý sa ani mne nepáči, ale tento štýl rozpravy sem nezaviedol pán Martvoň. Tento klebetný štýl rozpravy tuná už trvá, áno, pán Hlina, tento, ja nehovorím, že vy, ale o istých pánoch, ktorí sedia aj po vašej ruke, sa dá hovoriť, že tuná vyťahovali kadejaké príbuzenské vzťahy a kadečo, čo tuná v tomto parlamente nebolo. Ja to považujem za istý spôsob zviditeľnenia. Ja s tým vrcholne nesúhlasím, lebo to je naozaj parlamentné klebetenie, a takto to aj beriem. A to je len na, len na proste isté rozbúranie istej atmosféry. Ale ten problém ja vidím v niečom úplne inom, ak dovolíte. Tu sa šliaplo na pätičku KDH a treba si uvedomiť, že každý z nás, aj to KDH, všetci, aj pán Abrhan, aj ja, aj pán Osuský, aj pán, ja neviem, Číž a tak ďalej a tak ďalej, my všetci máme svoju politickú minulosť. A KDH má tiež svoju politickú minulosť, len ten problém – v tejto chvíli váš – nebol vždy. V tejto chvíli je ten, že vy chcete byť stále kladní hrdinovia. V každom čase. Aj teraz. A to sa nedá jednoducho. Vy teraz chcete prehodnocovať to, čo ste kedysi spravili, dávate to do iného svetla, tá politická pamäť je, samozrejme, veľmi krátka, na to sa spoliehate a nielen vy, ale nemôžete byť stále kladní hrdinovia. To sa jednoducho nedá. Nikto z nás. A to je v tejto chvíli váš problém. Preto, lebo sa vám ktosi, lebo vám ktosi stúpol na istú pätičku ješitnosti, a preto sa tu vyťahujú aj takéto hlúposti, aké sa tu vyťahujú už druhý deň. Ďakujem za pozornosť.
Vitteková, Anna, poslankyňa NR SR (2015-12-04):
Vážená pani predsedajúca, kolegyne, kolegovia, pán minister, dovoľte, aby som vás informovala o prerokovaní uvedeného návrhu ústavného zákona, ktorým sa mení Ústava Slovenskej republiky, vo výboroch Národnej rady. Národná rada pridelila návrh ústavného zákona na prerokovanie ústavnoprávnemu výboru, výboru pre ľudské práva a národnostné menšiny a výboru pre obranu a bezpečnosť. Určila zároveň ústavnoprávny výbor ako gestorský výbor a lehotu na prerokovanie návrhu ústavného zákona vo výboroch ihneď. Uvedené výbory návrh ústavného zákona prerokovali, avšak žiadny z výborov neprijal uznesenie, keďže návrh uznesenia nezískal súhlas potrebnej väčšiny poslancov. Poslanci Národnej rady, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko k návrhu ústavného zákona. Návrh spoločnej správy vrátane stanoviska gestorského výboru prerokoval gestorský ústavnoprávny výbor na 121. schôdzi 3. decembra 2015. Spoločná správa ani stanovisko gestorského výboru neboli schválené, keďže návrh stanoviska gestorského výboru ani návrh spoločnej správy nezískali súhlas potrebnej väčšiny. Ako spoločný spravodajca k uvedenému návrhu ústavného zákona predkladám túto informáciu a budem navrhovať ďalší postup podľa zákona o rokovacom poriadku. Pani predsedajúca, otvorte rozpravu.
Pčolinský, Peter, podpredseda NR SR (2023-06-14):
Teraz v rozprave vystúpi pani poslankyňa Anna Mierna. Pán poslanec, nemôžte ísť dozadu? Vykecajte sa, dajte si kávu, len nie tu. Anka, počkaj. Ja môžem kľudne prerušiť schôdzu, keď už nemáte úctu voči vlastnej kolegyni. Vráťte čas pani poslankyni, prosím vás, nech ide od začiatku.
Sulík, Richard, podpredseda vlády a minister hospodárstva SR (2021-06-24):
Za... (Povedané so smiechom). Iba jedna za vládu, hej? Kým sa predsedajúci rozhodne, tak začal by som, nech nemusí čakať, dobre? (Povedané súbežne s predsedajúcim.)
Pellegrini, Peter, predseda NR SR (2024-01-16):
Ďakujem veľmi pekne, vyhlasujem rozpravu za skončenú. Pán poslanec Pročko, máte procedurálny návrh?
P. Hrušovský, predseda NR SR: (2005-05-24):
Pozmeňujúce návrhy pod číslom 1 poslanca Miklušičáka sme schválili. Teraz budeme hlasovať...
Pčolinský, Peter, podpredseda NR SR (2023-05-10):
Ďakujem pekne. Poprosím spravodajcu z výboru pre pôdohospodárstvo a životné prostredie Martina Fecka, aby nám predniesol správu o výsledku rokovania výborov a aby odôvodnil návrh a stanovisko gestorského výboru.
Lipšic, Daniel, poslanec NR SR (2014-01-29):
Ďakujem. Ja by som chcel nadviazať na pána poslanca Hlinu, ktorý spomínal tú Nitru, lebo tu sme počuli také dosť absurdné nápady a reprodukujú ich aj niektorí poslanci potom vládnej strany, že v Nitre preto nebolo vznesené obvinenie, lebo polícia chcela čo najprísnejšie. Ja by som odporúčal tým poslancom, ktorí to tu rozprávajú, aby minimálne to možno s ktorýmkoľvek nejakým trestným právnikom len na telefón skonzultovali, lebo to je, samozrejme, aby sa nestrápňovali úplne, úplne, najmä tí, čo si potrpia na tom, že majú takú nejakú intelektuálnu výbavu. Lebo proste právna kvalifikácia nie je podstatná, alebo teda nie je, môže sa meniť, ako sa nám vlastne dokazovanie vyvíja, ak je zrejmé, že išlo o trestný čin aj menšej závažnosti, kedykoľvek v budúcnosti skutok je zachovaný, sa právna kvalifikácia môže zmeniť, upraviť, tam to nie je, tam nie je problém žiaden a robí sa to často, frekventovane, pravidelne. Čiže štyri mesiace čakať na obvinenie z tohto dôvodu je proste nezmysel. A kto to vypúšťa von, by mal sa zamyslieť nad tým, čo vypúšťa, to je také moje drobné odporúčanie. Naviac nikto v tejto sále neverí asi tomu, že úplne náhodou po štyroch mesiacoch jeden deň po tom, ako to zverejnil denník SME, zrazu už dôkazná situácia bola presne v tom stave, že sa vznieslo obvinenie. A druhá poznámka moja je, že je naozaj potom trošku už také silové riešenie, asi telefonát odniekiaľ prišiel, keď po štyroch mesiacoch okrem vznesenia obvinenia príde aj návrh na vzatie do väzby. Aké dôvody väzby tam už sú? Kolúzna, úteková – po štyroch mesiacoch? A to je náhoda. Tomu, myslím, že neveria ani poslanci, ktorí sa nehrdia tým, že sú intelektuáli.
Poliačik, Martin, poslanec NR SR (2020-01-21):
Ďakujem pekne. Pán predseda, popravde nerozumiem, prečo má byť vyradený bod 6 programu, pretože ten nepotrebuje ani extra čas, ani po tejto schôdzi navyše nič. Je to priamo zákonná povinnosť pléna dať možnosť poslancom. Ja neviem ani, o koho ide, ale ak mandátovo-imunitný výbor rozhodol... (Prerušenie vystúpenia predsedajúcim.)
Figeľ, Ján, podpredseda NR SR (2014-02-07):
Ďakujem pekne, tým sme vyčerpali všetkých rečníkov. Vyhlasujem všeobecnú rozpravu za skončenú. Nechcete sa vyjadriť páni? Ani navrhovateľ, ani spravodajca. Teda prerušujem rokovanie o tomto bode programu. Ďalším bodom programu je prvé čítanie o návrhu poslancov Pavla Abrhana, Martina Fronca, Moniky Gibalovej a Pavla Hrušovského na vydanie zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov v znení neskorších predpisov. Tento návrh má číslo 844 a návrh na jeho pridelenie do výborov je v rozhodnutí 843. Nech sa páči, Pavol Abrhan, o predloženie návrhu zákona. (Rokovanie o návrhu poslancov Národnej rady Slovenskej republiky Pavla Abrhana, Martina Fronca, Moniky Gibalovej a Pavla Hrušovského na vydanie zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov v znení neskorších predpisov , tlač 844.)
Viskupič, Jozef, poslanec NR SR (2014-03-25):
Ďakujem. Pán podpredseda vlády, ja možno budem troška ostrejší a poviem, že toto je naozaj hanba, veď vy obhajujete, tuná zazneli dosť závažné obvinenia a dosť fakticky popísaných vecí, ktoré v úvodnom slove popísal poslanec Lipšic a celá vláda poverí vás a nepoviete jednu jedinú faktickú vec. Snažil som sa ju napísať. Nie je. Ako to, že minister má právo podať dovolanie, to všetci vieme. Ale prečo, preboha živého, chráni človeka odsúdeného za korupciu? Potom sa naozaj tu môžu policajti, súdy, súdne senáty, odvolacie rozkrájať a človek, ktorý niekde niekomu zavolá a nechce ísť do väzenia a pritom má dobré a správne politické krytie, sa do toho väzenia nedostane. Veď to, ja som myslel, že to nejakým spôsobom niekto obháji a teda naozaj som bol zvedavý na stanovisko vlády. A pán Olejník, ktorý má politické krytie strany SMER, nie je vo väzení a zachránil ho odtiaľ minister, ktorý sedí vo vláde SMER-u. Na toto by sme radi počuli odpoveď. Ďakujem.
Blanár, Juraj, podpredseda NR SR (2021-07-01):
Pán poslanec, môžete položiť otázku, nech sa páči.
Šimečka, Michal, podpredseda NR SR (2024-06-14):
Ďakujem. Pán poslanec Šipoš s reakciou.
Danko, Andrej, podpredseda NR SR (2023-11-15):
Ďakujem, pani poslankyňa. Pán poslanec Bartek.
Kaliňák, Robert, podpredseda vlády a minister vnútra SR (2015-03-12):
Ďakujem pekne. Pán poslanec, pamätám si sľub KDH, keď pán poslanec Hudacký sľúbil, že postaví diaľnicu z Prešova do Vranova, a bol dokonca štátnym tajomníkom na ministerstve dopravy. Tak nielenže sa nepostavila, ale ani sa nezačala. Čiže ja by som tu veľmi o sľuboch KDH nerozprával, lebo nikto nevybuduje, nikto nevie sľúbiť viac ako vy. Naozaj. Áno, tak nikto nedokáže toľko urobiť, ako KDH sľúbiť, ale to je vedľajšie v tejto chvíli. (Smiech v sále.) A v podstate buďme seriózni, my sme predsa príčinu, vy ste povedali, „nič nebolo vyšetrené“, my sme príčinu v podstate zverejnili, aj sme hovorili o tom, že vlastne došlo predovšetkým k zlyhaniu tej vzpery. A teraz je presne tá otázka, že musíte, čiže príčinu, dokonca sme poskytli médiám aj celé video, simuláciu vlastne zrútenia mostu a tam je ten problém, že, samozrejme, potrebujeme zistiť konkrétneho človeka, či to bol statik, či to bol realizátor, výrobca materiálu, alebo to bol priamo montér tej vzpery, alebo čo vlastne, kto je ten, ktorý prekročil ten zákon. A to je množstvo technických otázok. Samozrejme, všetky strany sa aktívne bránia, ktoré sú vlastne podozrivé, čiže nie je to súťaž Formuly 1. Je to naozaj veľmi komplikované a predsa každý, aj pozostalí, aj všetci tí, ktorí boli priatelia, sám som sa s tými rodinami stretol, je veľmi dôležité, aby poznali skutočného páchateľa, ktorý zapríčinil smrť ich blízkych. Kvôli tomu, že ma budete naháňať v súťaži, a okrem toho ja nemôžem časovo tlačiť na vyšetrovateľov, veď to viete veľmi dobre, že to nemôžem robiť, ani to nerobím nikdy. Ale faktom zostáva, že pre mňa je omnoho milšie, že to bude o pol roka dlhšie, ale budeme vedieť skutočných páchateľov, ktorí zapríčinili smrť ľudí, na ktorých mnohým blízkym veľmi záležalo a stále určite záleží. Takže ďakujem pekne, pán poslanec, za otázku. Myslím si, že ďalšie odpovede, ktoré nás priblížia k záveru vyšetrovania, by sme mohli mať do konca apríla a potom uvidíme, aký čas bude trvať ešte aj komunikácia medzi vyšetrovateľom a prokuratúrou, aby sa vedela potom prípadne postaviť aj obžaloba. Ďakujem.
Danko, Andrej, predseda NR SR (2018-02-07):
Ale môžte povedať do mikrofónu.
Baránik, Alojz, poslanec NR SR (2018-06-19):
Tak najprv ku kolegovi Beblavému. No ja viem; neviem, či je to dané tým, že vy ste už v tej politike príliš dlho na to, aby ste to videli, ale realita je a z pohľadu niekoho, kto sa pohybuje v týchto kruhoch podľa mňa najviac z tých ľudí, ktorí tu sedia, to znamená medzi súdmi, a kto píše trestné oznámenia a číta odpovede na tie trestné oznámenia z tej prokuratúry a kto sa naťahuje s generálnym prokurátorom o tom, že či povie, alebo nepo; či odtajní, alebo neodtajní, poskytne majetkové priznanie pánov Palovičovcov a takéto všelijaké veci. Tak ten, ja to vidím, že ako to je, a verte mne, že systém je zhnitý a to je dané tým, že túto republiku nezakladali, ako vy sa rád odvolávate, že v Amerike nejakí founding fathers, ale túto republiku zakladal Mečiar a všetko, čo s tým ide, my ešte stále prežívame. Takže kto si myslí, že my sme sa zbavili toho, čo tu Mečiar založil, tak sa veľmi mýli. Žiadne pomalé kroky a tu a tam. Nie! To sú všetko postupy, na ktoré je protihráč pripravený. Takže netvrdím, že tu musí byť revolúcia, ale vyžaduje sa tu určitá razantnosť, ktorú napríklad tento návrh neprináša, to je len ďalšia kamuflácia. A to je realita, pretože jeden zo spôsobov, ako udržiavať súčasný stav, je kamuflovať, a ak sa vy na to podpisujete, je to váš problém. A na záver už len možno len súhlasiť s tým, čo uvádzal Eugen Jurzyca, že inštitúcie miesto riešení, to je ďalšia kamuflácia.
Michelko, Roman, poslanec NR SR (2024-04-19):
Ďakujem za slovo. No keď sa tu hovorí o nejakej legislatívnej divočine, tak toto tiež bol teda veľmi zásadný a rozsiahly pozmeňujúci návrh, ale dobre, však čo už, je to v súlade s rokovacím poriadkom. Nedalo sa všetko absorbovať, ale z toho, čo som teda vypočul alebo vyrozumel, je, že v zásade minimálne nepriamo to bolo akceptované, že nejaký odvolací orgán alebo nejaký normálnejší model odvolania fakticky u, uchopiteľný, že asi by bolo dobré. A vlastne ak som teda dobre sledoval kreovanie tej rady, tak vlastne má byť 5-5-1 alebo tak nejak, hej? Jedenásť členov, teda zo súčasných deviatich, a vlastne celá tá, celý tento spor, lebo však tie ostatné veci, že (rečník dáva v ďalšej časti vety opakovaný ostrý prízvuk na slovo ´asi´) asi treba nejaký korekčný mechanizmus, asi treba precizovať kompetencie rady, asi treba nejakým spôsobom mať ešte ten posledný akože dovolací orgán alebo nástroj na to, aby sa niektoré projekty, ktoré by bola škoda, keby bolo nepodporené, aby sa mohli podporiť, že v zásade toto ako keby je v poriadku, je to vnímané, však dobre, beriem túto ústretovosť. Ale, ale vlastne tá pointa je to, že nikdy a za žiadnych okolností tam nemôže mať ministerstvo väčšinu a vlastne keď to tak bude, tak to už bude úplne všetko v poriadku a dokonalé. Len nemyslím si, že toto je akože toľko kriku kvôli takejto veci. Ale však dobre. Bohužiaľ, je už málo času na to, aby sa to realizovalo, technicky ešte je to možné, ale politicky je to už veľmi ťažko presaditeľné, lebo sme v nejakom štádiu. Ja sa potom viacej nakoniec k tomu vyjadrím.
Bugár, Béla, podpredseda NR SR (2018-11-30):
Poslankyňa Cigániková.
Kuriak, Milan, poslanec NR SR (2023-05-03):
Ďakujem. Vážený pán predseda, v rozprave nevystúpil žiaden poslanec a nebol podaný žiaden pozmeňujúci návrh. Prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, podpredseda NR SR (2020-04-24):
Pán poslanec, ja viem, že vás zaujal pán poslanec Pročko, ale nevenujme mu toľko času. (Nasledujúca veta hovorená zároveň s rečníkom.) Skúste hovoriť o Šeligovi.
J. Šimko, poslanec: (2003-07-02):
Z. Martináková, podpredsedníčka NR SR: Prosím, hlasujeme o postúpení návrhu zákona do tretieho čítania. (Hlasovanie.) Prítomných je 132 poslancov, za 110, zdržalo sa 19, nehlasovali 3. Konštatujem, že sme postúpili návrh zákona do tretieho čítania. Otváram rozpravu v rámci tretieho čítania o tomto bode programu. Písomne sa do rozpravy neprihlásil žiaden poslanec. Otváram možnosť hlásiť sa ústne do rozpravy. Uzatváram možnosť hlásiť sa ústne do rozpravy. Vyhlasujem rozpravu za skončenú. Prosím, pán spravodajca, aby ste uviedli záverečné hlasovanie.
Laššáková, Jana, podpredsedníčka NR SR (2015-03-20):
Ani na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pani navrhovateľka, chcete zaujať stanovisko? Nie. Pán spravodajca? Áno. Nech sa páči, máte slovo.
D. Čaplovič, podpredseda vlády SR: (2008-02-14):
Hlavnou zmenou v navrhovanom zákone je upustenie od ukladania sankcií za priestupky osobe, ktorá je vo väzbe podľa zákona o výkone väzby, v dôsledku čoho sa priestupky takejto osoby budú riešiť výhradne na základe priestupkového zákona a ďalšou významnou zmenou je čiastočne upustenie od aplikácie zákona o správnom konaní pri ukladaní disciplinárnych trestov týmto osobám za disciplinárne previnenia, ktorými porušili zákon o výkone väzby a všeobecne záväzné predpisy naň nadväzujúce, ako aj vnútorný poriadok v miestach výkonu väzby vytvorením osobitnej procesnej úpravy postihu disciplinárnych previnení v zákone o výkone väzby. Jeden z podstatných zásahov v návrhu zákona je nová úprava predvádzania osôb vo väzbe pred orgány činné v trestnom konaní, obhajcu alebo inej oprávnenej osoby v miestach, kde sa vykonáva väzba. Navrhovanou zmenou sa sleduje úspora pracovných síl bez toho, aby boli dotknuté práva oprávnených osôb. Jedným z obmedzení práv obvineného je prijať v balíku zaslanom do ústavu cigarety a iné tabakové výrobky. Týmto návrhom sa sleduje sťažiť možnosť prieniku drog do ústavov na výkon väzby. Z uvedených dôvodov si vás dovoľujem, vážené panie poslankyne, vážení páni poslanci, požiadať o podporu predloženého vládneho návrhu zákona. Ďakujem za vypočutie.
Matej, Ondrej, poslanec NR SR (2011-10-19):
Pán predseda, prosím, dajte hlasovať o tom, že predmetný zákon prerokujú výbory Národnej rady Slovenskej republiky, a to výbor pre financie a rozpočet a ústavnoprávny výbor. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď.
Bugár, Béla, podpredseda NR SR (2016-04-26):
Pani poslankyňa Verešová.
P. Hrušovský, podpredseda NR SR: (2002-06-19):
(Hlasovanie.) Prítomných je 103 poslancov, za 23, proti 38, zdržalo sa 25, nehlasovalo 17. Bod 18 zo spoločnej správy sme neschválili. Ďalší návrh. A. Juriš, poslanec: V bode 19, tam je napísaný odsek 3 a má byť odsek 2. To je tá chyba, ten nedostatok. Tak preto bolo lepšie schváliť tú osemnástku. (Smiech a ruch v sále.)
Farkašovský, Karol, poslanec NR SR (2019-09-12):
Ďakujem pekne. Je mi cťou, že sme si povykali, Gábor, ako bývalí kolegovia, ale okej, ak si myslíš, že takto to má byť, ja rešpektujem tvoj názor. Ako novinár, ktorého som si vždy vážil aj v časoch našej spolupráce v Markíze, si myslím, že veľmi dobre vieš, že otázka, akákoľvek, sa dá položiť rôznymi spôsobmi. Stačí si uvedomiť intonáciu tej otázky a otázka intonovaná provokatívne môže v písomnej podobe byť úplne nevinná. To by si ako bývalý novinár mal vedieť a nemal by si byť z toho smutný. Pán Baránek, jemná manipulácia je zbraň opozície v prvom rade. Nehovoril som o práve klásť provokatívne otázky, ja som citoval slová mediálneho právnika, ktorý povedal na verejnosti pred asi 150 ľuďmi v príslušnom klube. Bola to diskusia, ale diskusia s takýmito demagogickými názormi, je, verte tomu, veľmi neplodná a naozaj stojí človeka veľa nervov. Takže ja som hovoril o citovaní a v zmysle novinárskeho základného pravidla hlúpa otázka dostane iba hlúpu odpoveď, platí rovnako, poburujúca otázka, nemôžete čakať inú než poburujúcu alebo žiadnu odpoveď. A to si vyprosím od vás, že som členom korupčnej koalície. To si vyprosím.
Pavlis, Pavol, minister hospodárstva SR (2015-02-05):
Ďakujem za vašu otázku, pán poslanec. Poskytnutie investičnej pomoci vo forme úľavy na dani z príjmu pre spoločnosť Duslo, a. s., bolo na vnútroštátnej úrovni schválené v čase, keď som nezastával funkciu ministra hospodárstva. Konanie o schválení investičnej pomoci prebiehalo v súlade s procedurálnymi pravidlami v oblasti štátnej pomoci. Slovenská republika v zastúpení Ministerstva hospodárstva Slovenskej republiky využila tzv. prednotifikačné konanie na Európskej komisii, a to pred vydaním rozhodnutia. Slovenská republika teda využila všetky právne prostriedky, aby národné rozhodnutie bolo v súlade s ochranou hospodárskej súťaže Európskej únie. Žiadateľ o investičnú pomoc splnil zákonné podmienky na poskytnutie pomoci vrátane motivačného účinku štátnej pomoci a preukázal, že v prípade neposkytnutia pomoci by žiadateľ o investičnú pomoc nerealizoval investičný zámer „Rozšírenie a modernizácia výroby čpavku v spoločnosti Duslo, akciová spoločnosť, tzv. čpavok 4“, v Slovenskej republike, čo by v konečnom dôsledku malo jednoznačný negatívny vplyv na stav zamestnanosti v danom regióne. Ak som ako štátny tajomník alebo už ako minister obhajoval podporu akéhokoľvek investičného zámeru s cieľom udržať zamestnanosť, naďalej túto politiku presadzovať budem, nakoľko som verejný činiteľ, politika zamestnanosti je pre nás dôležitá a týka sa všetkých rezortov vrátane ministerstva hospodárstva. Ďakujem, pán predsedajúci, skončil som.
Laurenčík, Milan, podpredseda NR SR (2021-11-30):
Na faktické poznámky bude teraz reagovať pán poslanec Štefan Kuffa, nech sa páči.
Mazurek, Milan, poslanec NR SR (2020-07-23):
Že tu nesedí pán predkladateľ, že potom nemôže prebiehať rozprava.
Rošková, Ľubica, poslankyňa NR SR (2011-07-11):
Ďakujem pekne. Ja sa chcem pani poslankyni poďakovať za to, že nám poukázala na dôležitosť a význam Zákonníka práce aj z historického vývoja a zdôraznenia na vyváženosť pracovnoprávnych vzťahov. Tento Zákonník práce však nie je vyvážený, a preto je potrebné urobiť také ustanovenia, aby to spružnilo pracovný trh. A dotkla sa viacerých argumentov. Ja chcem poukázať len na jeden argument, a to na reťazenie pracovných zmlúv, v ktorých vystihla, že určite nevytvárajú stabilitu ani u zamestnanca, ani u zamestnávateľa, pretože ani jeden nevie, kedy ten druhý môže odísť. Samozrejme, každý zamestnanec chce mať prácu na dobu neurčitú a tým pádom si aj túto prácu hľadá a zase zamestnávateľ chce mať stabilného pracovníka. Zároveň si myslím, že úplne v nevýhode v súvislosti s reťazením pracovnoprávnych vzťahov sú regióny s vysokou mierou nezamestnanosti, kde každý, kto si nájde prácu, je ochotný pracovať za akýchkoľvek podmienok a akokoľvek vo vzťahu k tomu, len aby mal prácu. Ďakujem pekne.
Mikolaj, Ján, poslanec NR SR (2010-10-22):
Vážený pán kolega, celé to vaše vystúpenie by sa dalo zhrnúť do dvoch viet, ale neviem, či si vy vôbec uvedomujete, že súčasný právny stav predsa prikazuje, prikazuje vysokým školám zverejniť všetko. Čiže tá vaša novela je z tohto pohľadu nezmyselná, pretože vy nás tu pol hodinu presvedčujete o tom, že sa to musí zverejniť, že fair play, ale dnes to tak je. Dnes verejné aj súkromné školy musia zverejniť každú bakalársku, každú inžiniersko-magisterskú, PhDr. a všetko zverejniť musia. Rozdiel je v tom, že my hovoríme, že musia byť pravidlá na to zverejnenie, aby sa neuškodilo týmto mladým ľuďom, ktorí majú hodnotné práce, pretože tie slabšie sa, myslím si, zverejnia bez problémov. To čo vy chcete ako upravovať v tom druhom čítaní, ale veď to je upravené v tej smernici, ktorú vydalo ministerstvo školstva v auguste minulého roku, tam je to všetko vyšpecifikované, tak nechajte dobehnúť dva, tri roky ten systém, ktorý je, nech ten systém, pretože kto iný ako vysoká škola by mala zverejniť a bola zodpovedaná za to, čo zverejní, že v skutočnosti aj je. Hovoríte tu o nejakom opisovaní a tak, ale veď sa trošku pozrite aj do sveta, veď dnes sa dosť uplatňuje aj tzv. dištančné vzdelávanie, online vzdelávanie, online skúšanie na špičkových univerzitách, kde je trošičku iná úroveň ako len to, či niekto nejakú formulku neodpíše, alebo odpíše. Sú predmety, kde aj ja povoľujem odpisovať, pretože za tú pol hodinu, ktorú má, to neodpíše. Som zvedavý, čo v tej hlave má, aký má na to názor a či nadimenzuje konštrukciu, alebo nenadimenzuje konštrukciu, ale to sú veci, ktoré sa ako odpísať nedajú, aj keby mal so sebou celú knižnicu. Takže tuto by som nejako nepodceňoval, ale hlavne to musí mať pravidlá a po tom ja volám a toto pravidlá nemá, to čo ste vy tu dali, to je „jednovetový“ návrh zákona... (Prerušenie vystúpenia časomerom.)
Kažimír, Peter, podpredseda vlády a minister financií SR (2015-09-18):
Ďakujem veľmi pekne. Cieľom návrhu zákona je upraviť zdaňovanie cigár a cigariek tak, aby bol pre tento tabakový výrobok základ dane vyjadrený v kilogramoch, a ustanoviť sadzbu dane na cigary a cigarky za kilogram tohto výrobku. V ďalšom chceme znížiť administratívnu záťaž pri oznamovaní údajov o prijatých kontrolných známkach prostredníctvom informačného systému na odber kontrolných známok. Chceme spresniť práva a povinnosti finančného riaditeľstva a štátnej tlačiarne, napr. pri likvidácii kontrolných známok, chceme upraviť mechanizmus dočasného pozastavenia prístupu do elektronického systému prepráv tabakových výrobkov pre rizikové daňové subjekty rovnako, ako je upravené v zákonoch o spotrebnej dani z minerálneho oleja a alkoholických nápojov. Chceme znížiť sankcie pre podnikateľské subjekty za prekročenie limitu, množstva a nenávratne zničených kontrolných známok a zaviesť sankcie za porušenie ustanovení upravujúcich niektoré povinnosti pri tlači kontrolných známok a pri nakladaní s kontrolnými známkami. Chceme stanoviť predaj spotrebiteľského balenia cigariet s počtom 20 kusov cigariet a spotrebiteľského balenia tabaku s možnosťou 30 gramov. Návrh zákona bude mať pozitívny vplyv na rozpočet verejnej správy, a to vo výške vyše 26 mil. eur v roku 2016. V súvislosti so zmenou zdaňovania cigár a cigariek sa predpokladá dopad aj na podnikateľské subjekty, ktoré obchodujú s tabakovými výrobkami, a subjekty, ktoré odoberajú kontrolné známky od štátnej tlačiarne. Účinnosť zákona sa navrhuje do 1. novembra roku 2015, pričom ustanovenia upravujúce zmenu u zdaňovania cigár a cigariek nadobúdajú účinnosť 1. januára 2016 a ustanovenie upravujúce počet kusov a cigariet, cigariet a hmotnosti tabaku v spotrebiteľskom balení nadobúda účinnosť až 1. marca roku 2016. Ďakujem.
J. Mikolaj, podpredseda vlády a minister školstva SR: (2009-04-16):
Pokiaľ ide o kritériá, áno, máte pravdu, boli stanovené ministerstvom práce, sociálnych vecí a rodiny. A pán poslanec, ktorý tam mal dcéru, tak jednoducho sa dostal do tých kritérií a to aj z toho dôvodu, že on bol niekoľko mesiacov nezamestnaný. A jednoducho spadol a má, myslím, tri deti, takže jednoducho sa do tých kritérií dostal a bolo by nekorektné ho z toho vyhodiť len preto, že bol niekedy pánom poslancom. Ďakujem.
S. Janiš, poslanec: (2005-11-08):
Môžeme začať hlasovať, tak ako som predložil, spoločne o bodoch 1, 2, 3, 4, 6, 7, 9 až 13, 15 až 18, 20 až 23 s mojím doporučením schváliť ich.
Paška, Pavol, predseda NR SR (2013-03-22):
Ďakujem pekne. Vyhlasujem rozpravu za skončenú. Pán minister, chcete zaujať stanovisko? Nech sa páči. A prepáčte, prepáčte, pán minister. Pardon, ospravedlňujem sa, pani poslankyňa. Vaša reakcia.
Osuský, Peter, poslanec NR SR (2013-06-25):
Ďakujem pekne, pani predsedajúca. Ďakujem všetkým vystupujúcim, i pani poslankyni Vaľovej. Ja som, samozrejme, ďaleký toho, aby som podsunul autorom tohto návrhu, že konajú v konflikte záujmov. Viete, keď sa tu prijímal lex Raši a lex Ftáčnik, tak to bolo preto, lebo aj ZMOS hovorí, prečo by to Košice a Bratislava mali mať inak. Ale v skutočnosti je o tom, o čom hovoria moji kolegovia, že sa krok za krokom uberá právomoci zastupiteľstiev. Kolegovia hovorili aj o školských radách. Sám som členom rady materskej školy a rady ZUŠ-ky. V živote so mnou nikto nemanipuloval ani ja s nikým a zastávam tam svoje názory. A musím na tomto mieste povedať, že i toto, hoci v úplne inej vízii, ale opäť vo vízii kolegu Čaploviča, reprezentanta vládnej strany, je považované za škodlivé a vraj treba túto právomoc rodičom odobrať. Musím povedať, že sa nedokážem stotožniť s predstavou, že rodič, ktorý zastupuje rodičov v rade ZUŠ-ky, teda základnej umeleckej školy, chce mať zlého riaditeľa a zlé fungovanie ZUŠ-ky, kde chodia jeho deti. Neviem si predstaviť rodiča, ktorý je v rade materskej školy, že by chcel zlého riaditeľa, lebo len starosta chce dobrého a on chce takého, ktorý škôlku povedie zle. Proste dôvody, ktoré sa uvádzajú, nie sú podľa mňa na mieste a v konečnom dôsledku poškodzujú nielen samosprávnosť, ale aj pocit občanov, že môžu napríklad o takej veci, ako je materská škola ich detí, povedať svoje slovo. Nemyslím si, že nosným bodom môže byť nejaké primeriavanie platov kontrolóra a platov primátora. Pamätám sa na časy, keď pani vicepremiérka Schmögnerová mala plat, ktorý bol jednou pätinou platu guvernéra Národnej banky. A tiež ten štát fungoval a nikoho to nerušilo.
Grendel, Gábor, podpredseda NR SR (2022-05-19):
Pán poslanec Takáč s doplňujúcou otázkou.
Pčolinský, Peter, poslanec NR SR (2018-05-24):
Ďakujem pekne. Pán kolega, veľmi pekne ďakujem za vašu faktickú poznámku a budem len reagovať vašimi slovami. Vaša faktická poznámka bola PR strany SNS. Ďakujem.
Laššáková, Jana, podpredsedníčka NR SR (2013-10-30):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Stanovisko navrhovateľ nemá k čomu, spravodajca sa chce vyjadriť? Nie. Prerušujem rokovanie o tomto bode programu. Je tu návrh od jedného z predkladateľov, mali by sme pokračovať prvým čítaním o návrhu poslancov Igora Matoviča, Jozefa Viskupiča a Miroslava Kadúca na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Pán, jeden z predkladateľov požiadal, aby sme rokovali o tomto návrhu ústavného zákona až na, ako posledný bod. Alebo na budúcu schôdzu chcete? (Reakcia navrhovateľa.) Aby sme rokovali o tomto bode až ako poslednom, keď sa, poslednom zákone, ktorý je. Pýtam sa, je všeobecný súhlas? (Reakcia z pléna.) Evidentne Národná rada nie je uznášaniaschopná, takže poprosím vás, pán poslanec Kadúc, aby ste predložili návrh, aby ste odôvodnili návrh 	skupiny poslancov Igora Matoviča, Jozefa Viskupiča a Miroslava Kadúca na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona má tlač 734, návrh na jeho pridelenie na prerokovanie výborom je v rozhodnutí č. 708. Dávam slovo poslancovi Miroslavovi Kadúcovi, aby návrh ústavného zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Igora Matoviča, Jozefa Viskupiča a Miroslava Kadúca na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 734.)
Grendel, Gábor, podpredseda NR SR (2021-06-17):
Kolegyne, kolegovia chcem sa opýtať, či je všeobecný súhlas, aby sme ešte pred zákonom pani ministerky spravodlivosti prerokovali tlač 499, návrh pána ministra práce Krajniaka. Je všeobecný súhlas? (Súhlasná reakcia pléna.) Áno, ďakujem pekne. Takže budeme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 499, spoločná správa výborov má tlač 499a. Prosím teda pána ministra práce, sociálnych vecí a rodiny Slovenskej republiky Milana Krajniaka, aby vládny návrh zákona odôvodnil.
Paška, Pavol, predseda NR SR (2014-06-12):
Hlasujeme. (Hlasovanie.) 107 prítomných, 28 bolo za, 58 proti, 21 sa zdržalo. Ani tento návrh zákona sme nepodporili v postúpení do druhého čítania. Pán poslanec Kuffa uvedie hlasovanie v prvom čítaní o návrhu poslancov Národnej rady Slovenskej republiky Evy Horváthovej, Jozefa Viskupiča a Eriky Jurinovej na vydanie zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony . Je to tlač 1008.
Pellegrini, Peter, podpredseda NR SR (2020-05-20):
Ďakujem pekne, pán spravodajca, prosím, aby ste zaujali miesto pre spravodajcu. Otváram rozpravu k tomuto bodu. Konštatujem, že som písomne nedostal žiadnu písomnú prihlášku, preto sa pýtam, kto sa hlási do rozpravy ústne. Nech sa páči teraz. Traja páni poslanci. Končím možnosť prihlásiť sa do rozpravy. Ako prvá vystúpi pani poslankyňa Hatráková. Nech sa páči, pani poslankyňa.
Grendel, Gábor, poslanec NR SR (2024-01-24):
Ďakujem za slovo. Pán poslanec Škripek, za normálnych okolností sme si mali vaše vystúpenie vypočuť zajtra ráno, ale premiér Fico zavelil, že má parlament rokovať aj v noci, tak predseda parlamentu, ktorý nikomu nebude robiť podržtašku, zariadil, aby želanie predsedu vlády bolo splnené. Rozkaz znel jasne, priority sú priority. Pán poslanec Škripek, máte moje veľké uznanie. Trestný zákon, trestné sadzby, premlčacie lehoty nepatria medzi témy, ktorým sa zvyknete ako politik obvykle venovať. Ale postavili ste sa na správnu stranu dejín. Aj týmto vystúpením ste zabojovali za spravodlivosť a právny štát, ozvali ste sa proti tomuto hanebnému návrhu na skrátené legislatívne konanie. Ozvali ste sa proti tejto nadpráci v prospech skorumpovaných gaunerov. Ďakujem vám za to. Neviem ako vám, ale mne vládnutie tejto garnitúry začína pripomínať staré mečiarovské časy. Vtedy v 90. rokoch sa tiež ozvali všetci demokraticky zmýšľajúci politici bez ohľadu na svoju politickú expertízu a ozvala sa aj občianska spoločnosť, ľudia vyšli masovo do ulíc, lebo koalícia HZDS, SNS a Združenie robotníkov Slovenska urobila zo Slovenska čiernu dieru na mape Európy. Premiér Mečiar vtedy vyhlasoval, že keď nás nechcú na Západe, pôjdeme na Východ. Vyzerá to tak, že sa história opakuje, a ja oceňujem, že patríte medzi tých poslancov v tejto sále, ktorí sa postavili na správnu stranu dejín.
Kollár, Boris, predseda NR SR (2022-06-16):
Pán poslanec Krupa, na sekundu vás preruším a, prosím pekne, potom mu pridajte späť päť minút. Kolegovia, dohodli sme sa naprieč všetkými, ktorí ste tuná, je nás tu päť a pol, ale cez to všetko vás chcem poprosiť, či je všeobecný súhlas na to, aby sme dva po sebe idúce zákony, ktoré má pán minister, je to vládny návrh zákona pod tlačou 975 a 886, aby sme ich len takto prehodili, že proste ten, ktorý mal nasledovať, pôjde prvý. Čiže najprv pôjde kilečko, potom pôjde energetika. Či je všeobecný súhlas? (Súhlasná reakcia pléna.) Ďakujem pekne, uvedené sme prehodili. Dajte, prosím vás pekne, pánovi Krupovi stratený čas navyše. A, pán poslanec, ja sa vám veľmi ospravedlňujem, musel som to urobiť, kým neprídu ďalší a musel by som zase obiehať plénum. (Povedané s pobavením.) Dobre, ďakujeme obidvaja a nech sa páči, máte slovo, ospravedlňujem sa.
Jurinová, Erika, podpredsedníčka NR SR (2015-07-01):
Ďakujem pekne, pán poslanec. Na vaše vystúpenie sú dve faktické poznámky. Dám ich teda dobehnúť, ak sa nemáte na čo hnevať. Nech sa páči, pán poslanec Petrák.
Šeliga, Juraj, podpredseda NR SR (2020-10-20):
Pán poslanec Blaha.
Číž, Miroslav, podpredseda NR SR (2014-12-09):
Ďakujem pekne. Nevidím pána Beblavého, takže chcem reagovať naňho, na jeho vystúpenie, takže toľkoto som mu chcel povedať. Esenciou politiky je interpretovať udalosti, v ktorých fungujeme. To znamená, že aj v politike boj o interpretáciu je nesmierne dôležitý a preto má obrovský význam práve politické vyjednávanie. V tejto veci je úplne logické, že ja osobne očakávam, že pán predseda parlamentu bude mať nejakú primeranú rolu a že musíme vyjednávať. SMER má väčšinu, ale pri ústavnom zákone inokedy nikdy nespravil to, čo sa tu odohrávalo v parlamente bežne, kupovanie hlasov, nerobíme to. Ale logicky očakávame, že ak máme rokovať o návrhu niekoho, že príde rokovať a bude rokovať, pričom v danej veci mechanizmus je určený. Nezabúdajme, že naozaj ide o viac ako tisíc verejných funkcionárov, takže my musíme veci zvažovať, ako sú, účel, ktorý sledujeme a prostriedky, ktoré používame. Musíme to robiť, musí byť ten priestor vyvážený, pretože my máme jeden ten drobný rozmer, páni poslanci opozície a nezaradení, že my za ten zákon nesieme zodpovednosť. To znamená, keď za zákon, za ktorý nesieme zodpovednosť, chceme aj primeranú mieru účasti, veď je to úplne logické. A ústavný zákon, naozaj chceme tú právnu kultúru, že ústavný zákon musí mať primeranú podporu a musí byť výsledkom politických rokovaní v parlamente. To je predsa samozrejmé a zdalo sa mi, že to už aj chápeme, už máme aj pozitívne príklady v tomto smere. Tento návrh zákona, bohužiaľ, sa nesie na populistickej vlne, pretože pán Beblavý neodpovedal na tie veci, o ktorých som hovoril, hlavne, že z časových dôvodov už nemôže byť funkčný v tomto volebnom období. Ďakujem.
Brocka, Július, poslanec NR SR (2015-02-06):
Áno. Pán predseda (ruch v sále), pán predseda... (Reakcie z pléna.) Pán predseda, ospravedlňujem sa. Inak by to bola dobrá správa, ale ja som sa dozvedel, že jeden z návrhov, teda tie, ktoré som ja tu prednášal dnes, budú obsahom druhého sociálneho balíčka SMER-u. A keďže by to mohla byť dobrá správa, že teda SMER si osvojuje návrhy opozičných poslancov, tak som v tejto chvíli považoval za dôležité tieto naše návrhy stiahnuť.
A. Belousovová, podpredsedníčka NR SR: (2008-03-28):
A ďalej v rozprave vystúpi pani poslankyňa Nachtmannová.
Bugár, Béla, podpredseda NR SR (2017-10-18):
Na vystúpenie pána poslanca s faktickými poznámkami štyria. Pán poslanec Marosz.
Bugár, Béla, podpredseda NR SR (2019-09-11):
Nech sa páči, prezentujme sa a hlasujme. (Hlasovanie.) Prítomných 139, za 115, zdržalo sa 24 poslancov. Návrh sme schválili. Pán poslanec Kresák, prosím, aby ste uviedli v druhom čítaní o vládnom návrhu, teda hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov, tlač 1513. (Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1513.)
M. Hort, podpredseda NR SR: (2008-12-03):
Nech sa páči, pani poslankyňa.
Beblavý, Miroslav, poslanec NR SR (2015-11-26):
Dobre, ja medzitým začnem čítať ten pozmeňujúci návrh a potom sa k tomu vrátime. Ďakujem. Takže je to pozmeňujúci a doplňujúci návrh poslanca Národnej rady Slovenskej republiky Miroslava Beblavého, Lucie Žitňanskej, Alojza Přidala, Gábora Gála, Martina Poliačika a Miroslava Kadúca k návrhu poslancov Národnej rady Petra Pellegriniho, Miroslava Číža a Jany Laššákovej na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov. (Prerušenie vystúpenia predsedajúcim.)
Miškov, Juraj, minister hospodárstva SR (2010-12-02):
Dobré ráno. Vážený pán predsedajúci, vážené panie poslankyne, vážení páni poslanci, predkladám vám do druhého čítania vládny návrh zákona, ktorým sa mení a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov a o doplnení zákona Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov. Dôvodom na predloženie tohto návrhu bola okrem naliehavej potreby ozdravenia verejných financií potreba systémovo riešiť zabezpečenie financovania tvorby a ochraňovania núdzových zásob ropy a ropných výrobkov. Aj keď problematiku núdzových zásob v súčasnosti upravuje zákon č. 170/2001 Z. z. o núdzových zásobách ropy a ropných výrobkov v súlade so smernicou Rady 2006/67 Európskeho spoločenstva, výdavky súvisiace s vytváraním, ochranou a správou štátnych hmotných rezerv rieši zákon č. 82/1994 Z. z. o štátnych hmotných rezervách. Tento zákon stanovuje, že sa tieto výdavky hradia zo štátneho rozpočtu. Správe rezerv, ale už aj v predošlých rokoch, na tento účel potrebné finančné prostriedky zo štátneho rozpočtu neboli prideľované, a preto bola nútená výdavky na nákup financovania, skladovania, ochraňovania a obmeny štátnych hmotných rezerv kryť najmä zo svojho mimorozpočtového bežného účtu určeného na vykrývanie platieb súvisiacich s obmenami a zámenami zásob štátnych hmotných rezerv a ďalších bežných výdajov. Doterajší model financovania núdzových zásob nie je pre správu rezerv pre ďalšie obdobie udržateľný. Správa rezerv už nedisponuje žiadnymi rezervami, s ktorými by mohol byť napĺňaný mimorozpočtový účet, a tým kryté náklady spojené s tvorbou a ochraňovaním núdzových zásob ropy a ropných výrobkov. Touto novelou zákona správa rezerv navrhuje financovanie núdzových zásob ropy a ropných výrobkov riešiť systémovo, a to prostredníctvom výberu príspevku, ktorý má byť príjmom štátneho rozpočtu. Príspevok pritom bude neziskový, nakoľko takto získané finančné prostriedky budú slúžiť výlučne na financovanie tvorby a ochrany núdzových zásob. Navrhovaný model vychádza z podobných modelov už zavedených v zahraničí, ale zohľadňuje podmienky platné pre Slovenskú republiku. Nespornými výhodami navrhovaného modelu financovania núdzových zásob je jeho transparentnosť, nezávislosť na verejných zdrojoch, ako aj určitá objektívnosť, keďže na jeho financovaní sa budú podieľať najmä tí, ktorí budú môcť tento systém v čase krízy aj najviac využívať, teda koneční spotrebitelia. Vážený pán predsedajúci, vážené panie poslankyne, vážení páni poslanci, dovoľujem si vás požiadať o schválenie predloženého vládneho návrhu zákona. Ďakujem za pozornosť.
Bittó Cigániková, Jana, poslankyňa NR SR (2021-03-19):
Vážení kolegovia, v zmysle príslušných ustanovení zákona o rokovacom poriadku ako spravodajkyňa predkladám informáciu k návrhu vlády na skrátené legislatívne konanie o vládnom návrhu zákona, ktorým sa v súvislosti s druhou vlnou pandémie ochorenia COVID-19 menia a dopĺňajú niektoré zákony v oblasti zdravotníctva, tlač 477. Predseda Národnej rady rozhodnutím č. 469 zo 17. marca pridelil návrh vlády na skrátené legislatívne konanie na prerokovanie Výboru Národnej rady Slovenskej republiky pre zdravotníctvo v termíne do začiatku rokovania o tomto návrhu na schôdzi Národnej rady Slovenskej republiky. Výbor Národnej rady návrh vlády na skrátené legislatívne konanie neprerokoval, nakoľko podľa § 52 ods. 2 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Vážený pán predsedajúci, ako spravodajkyňa navrhujem, aby Národná rada Slovenskej republiky na návrh vlády Slovenskej republiky rozhodla, že prerokuje vládny návrh zákona, ktorým sa v súvislosti s druhou vlnou pandémie ochorenia COVID-19 menia a dopĺňajú niektoré zákony v oblasti zdravotníctva, tlač 478, v skrátenom legislatívnom konaní. Vážený pán predsedajúci, skončila som, otvorte, prosím, rozpravu.
Abrhan, Pavol, poslanec NR SR (2011-02-08):
Áno, pán predsedajúci. Predkladám procedurálny návrh, aby sme zajtra po prerokovaní tohto návrhu zákona rokovali o bode 62 – návrh na voľbu generálneho riaditeľa Rozhlasu a televízie Slovenska a následne o bode 61 – návrh na voľbu členov Rady Rozhlasu a televízie Slovenska.
Suchánek, Alan, poslanec NR SR (2019-10-22):
Ďakujem za slovo, pán predsedajúci. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-03-14):
Ďakujem pekne. Otváram rozpravu, konštatujem, že som dostal jedinú písomnú prihlášku za klub OĽANO od pána poslanca Fecka. Nech sa páči, pán poslanec Fecko, máte slovo.
Laurenčík, Milan, podpredseda NR SR (2022-03-24):
To je jedno, je to grafická pomôcka, ktorú nemôžete používať.
M. Číž, podpredseda NR SR: (2007-10-25):
Otváram rozpravu. Do rozpravy som nedostal žiadnu písomnú prihlášku. Pýtam sa preto, či sa niekto chce prihlásiť do rozpravy ústne. Ak nie, uzatváram možnosť podania ústnych prihlášok do rozpravy a vyhlasujem rozpravu za skončenú. Predpokladám, že už nechce zaujať stanovisko ani navrhovateľ, ani spravodajca. Ďakujem pekne. Prerušujem rokovanie o tomto bode programu. Vážené kolegyne, kolegovia, teraz budeme pokračovať druhým čítaním o vládnom návrhu, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov a o zmene a doplnení niektorých zákonov. Tento vládny návrh zákona máme ako tlač 354 a spoločnú správu výborov ako tlač 354a. Nevidím tu pána ministra. Pán minister Počiatek, vy nebudete uvádzať za pána ministra Jahnátka? Pán minister Jahnátek tu náhle nie je. Poprosím, pokiaľ sa nachádza v priestoroch mimo Národnej rady pán minister Jahnátek, pokiaľ nie, vyhlasujem 5-minútovú technickú prestávku. (Technická prestávka.) (Po prestávke.)
Simon, Zsolt, poslanec NR SR (2013-09-11):
Pán kolega, musím vás doplniť a chcem povedať, že rovnako ako aj vy, ale aj ja vnímam, že obmedzovanie slobody prejavu počas volebnej kampane na nejaké moratórium alebo nemožnosť vyjadrovania sa každého k voľbám, k verejným veciam, je nezmyslom. Keď niekto s takýmto, s takouto nemožnosťou obmedziť slobodu prejavu má skúsenosť, tak určite strana MOST – HÍD ho má, pretože jedine voči nám bola vedená negatívna kampaň z Orbánových médií z Maďarska – SMK. To znamená, že je, že to by naďalej mohli vykonávať a tento zákon to neobmedzí. (Reakcia z pléna.) No, no neviete obmedziť vysielanie maďarských, maďarských médií, neviete obmedziť vysielanie satelitu a zahraničných médií na území Slovenskej republiky. To znamená, že tie informácie sem sa tak či tak budú hrnúť. Nechápem, prečo práve politická strana SMER sa obáva. Čoho sa obáva? Je opojená mocou, že chce urobiť tú stranu, teda vládu jednej strany a do ústavy opätovne dostať miesto komunistickej strany definíciu SMER-u? No ja nechápem. (Reakcie z pléna.) Pokiaľ to tak nie je, tak, pán kolega Viskupič, ja si myslím, že takéto obmedzenia sú nezmyslom, a plne s vami súhlasím. Ďakujem.
Zmajkovičová, Renáta, podpredsedníčka NR SR (2013-09-24):
Ďalší, ktorý vystúpi v rozprave, je pán poslanec Kuffa. Nech sa páči.
Laurenčík, Milan, podpredseda NR SR (2021-07-02):
Ďakujem. Chcete reagovať, pán poslanec?
Šeliga, Juraj, podpredseda NR SR (2020-07-15):
Prezentujme sa, prosím, a hlasujme. (Hlasovanie.) Prítomných 122 poslancov, za 38, proti 82, zdržalo, zdržal sa 1 poslanec, nehlasoval 1 poslanec. Konštatujem, že sme neschválili túto námietku.
Bastrnák, Tibor, poslanec NR SR (2011-06-30):
Prepáčte. Pán poslanec, len to som chcel povedať, že možno som bol zle pochopený. Iste je to veľmi dôležité, nehovoril som, že v žiadnom prípade nepodporíme tento zákon v druhom čítaní. Hovoril som o tom, že všetko urobíme pre to, samozrejme aj s pánom ministrom spolu, aby sme dosiahli čo najširší konsenzus v stavovských organizáciách. Ďakujem pekne.